**Møt Schiedel Skorsteiner på Bygg Reis Deg**

I skrivende stund har vi dekt over 50 % av messearealet til Bygg Reis Deg 20.-23. oktober 2021. Da er det også svært gledelig å se at det er stor gjenkjøpslyst blant tidligere utstillere. For tredje gang på rad er vi så heldige å ha med Schiedel Skorsteiner som utstiller.

*- Vi deltar på BRD 2021 for å fortsette vår strategi med å bygge merkevaren Schiedel i Norge. Det blir tredje gang på rad vi deltar med egen stand. Tidligere har vi stått sammen med forhandlere. Vi vil fortsette å ha fokus på unike pakkeløsninger med ildsted og skorstein som er tilpasset dagens byggestandard og lavenergihus med balansert ventilasjon. I tillegg ser vi en klar økning i forespørsler på produkter som er klargjort for biogass, spesielt til prosjekter, så vi vil nok vise frem løsninger for dette også i 2021, sier John Gjerde, teknisk sjef i Schiedel Skorsteiner.*

*Vi jobber for tiden med nytt kalkulasjonsprogram og webhandel-løsning "Schiedel Profi" som vi satser på er klart til sommeren, i tillegg til nye modeller vi regner med er på plass til messen neste år, avslutter han.*

Schiedel er markedsleder og største leverandør av skorstein systemer over hele verden. Med mer enn 70 års erfaring sitter de med store kunnskaper om piper og nødvendig tilbehør. Vi er glade for å kunne meddele at de også i 2021 blir å finne i hall D.

Vi ser av fjorårets analyse at hele9 av 10 utstillere møter de målgruppene de er på jakt etter og 9 av 10 besøkende hadde et godt inntrykk av siste messe. Dette gjenspeiler en høy gjenkjøpslyst blant tidligere utstillere, samt den økende interessen for Bygg Reis Deg 2021.

Vi gleder oss over en rekordinteresse og er klare for å legge til rette for enda flere utstillere. Ta kontakt på salg@byggreisdeg.no dersom du ønsker en stand på neste års utstilling.